alexandrainst/scandi-wiki huggingface dataset:
07 Vestur

07 Vestur er en fotballklubb på Færøyene, med base i Sandavágur på Vágar.

Historie 
Klubben ble stiftet den 18. desember 1993 som FS Vágar, som et resultat av sammenslåingen mellom MB Miðvágur og SÍF Sandavágur. SÍ Sørvágur ble innlemmet i klubben i 1998. Den nystartede klubben hevdet seg raskt i øverste divisjon i færøysk fotball. Resultatene var imidlertid varierende, og klubbens grunnlag sprakk i 2004. 8. november 2004 ble klubben gjenopprettet som FS Vágar 2004 (FSV04). 6. november 2007 ble SÍ Sørvágur på nytt innlemmet i klubben, som da skiftet navn til det nåværende 07 Vestur. Navnet refererer til stiftelsesåret 2007 og øya Vágar.

07 Vestur har i dag to herrelag og ett damelag. A-laget for herrer spiller i 1. deild i 2014.

Kjente spillere 
Torkil Nielsen spilte 42 kamper for FS Vágar fra 1995 til 1997.

Eksterne lenker 
 Nettside
 Spillerstall - Transfermarkt

Fotballag på Færøyene
Vágar
Fotballag etablert i 2004
Portal:Færøyene/artikler
George Schnéevoigt

George Schnéevoigt, opprinnelig Fritz Ernst Georg Fischer, (født 23. desember 1893 i København død 6. februar 1961 i København) var en dansk regissør og fotograf.

Biografi  
George Schnéevoigt, som forandret navnet fra Fritz Ernst Georg Fischer den 28. mai 1943, var sønn av artisten Hermann Friedrich Fischer og den finske kunstfotografen Siri Alina Schneevoigt. Han var nevø av Jean Sibelius.

Som 14-åring reiste han med sin mor til Berlin og allerede i sine skoleår fikk han en brennende interesse for teateret. Han ble utdannet som fotograf og studerte hos den store karakterskuespillerinne Tilla Durieux og hos Ludvig Hartau. George Schneevoigt debuterte 19 år gammel på Neues Schauspilhaus i Berlin hos Max Reinhardt i Bjørnstjerne Bjørnsons Over Ævne I. I Berlin traff han sin kommende hustru, danserinnen og skuespillerinnen Tilly von Kaulbach.

Da han vendte hjem til Danmark ved begynnelsen av første verdenskrigs i 1914, startet han sammen med sin ektefelle sitt eget filmselskap Kaulbachs Kunstfilm. Selskapet fikk allikevel ingen lang levetid, og filmtitlene Skelethånden, De mystiske Z-stråler, Dykkerklokkens hemmelighed og Kong Alariks gravkammer var ikke dem som kom til at prege hans seinere arbeider. Det gjorde derimot de følgende læreår, da han ble ansatt som regissør og fotograf hos Nordisk Film i 1915 og kom til å arbeide sammen med Carl Th. Dreyer. Han ble høyt berømmet for sin innsats, da han fotograferte Blade af Satans bog i 1920 og Du skal ære din hustru i 1925. Også Dreyers film Præsteenken og Der var engang er fotografert av Schneevoigt.

I stumfilmens siste år var han filmregissør, da han filmatiserte professor J.A. Friis' roman Lajla i Lappland. Som stumfilmregissør var han tilknyttet Nordisk Film, hvor han iscenesatte over 100 stumfilmer og dessuten var han tilknyttet Svensk Filmindustri og Ufa. Året etter Lajla tok han opp talefilmen  Eskimo i 1931 og samme år var han regissør og primus motor bak Nordisk Films debut som lydfilmselskap med Præsten i Vejlby og Hotel Paradis. Seinere fulgte Kirke og Orgel og en lang rekke lystspill opp gjennom 1930-tallet. Mest suksess hadde han med de litterære arbeider og mindre med lystspill som Skal vi vædde en million og De blå drenge. Han levendegjorde borgerlige danske miljøer i Champagnegaloppen fra slutten av 30-tallet og Jeg har elsket og levet fra 1940. I 1942 iscenesatte han sine siste film for Nordisk Film Tordenskjold går i land og Alle mand på dæk. 

George Schneevoigt ble 23. februar 1915 gift i Oslo i Norge med danserinnen og skuespillerinnen Tilly von Kaulbach (Henriette Mathilde Frederiksen, kalt Tilly (08. august 1874–1. juni 1966).

Filmografi (utvalg)

Regi 
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  (Sig det med blomster)

Filmfoto 
  
  
  
  
  
  
  
  (ikke kreditert)

Filmmanus 
 
  
  (bok)

Skuespiller

Filmklipper

Referanser

Eksterne lenker 
 
 George Schnéevoigt hos Dansk film database 

Danske filmfotografer
Danske regissører
Personer fra København
Norge under Vinter-OL 1928

Norge under Vinter-OL 1928. Tjuefem sportsutøvere, hvorav tre kvinner, fra Norge deltok i fem sporter under Vinter-OL 1928 i St. Moritz. Norge ble, som under forrige Vinter-OL 1924 i Chamonix, det landet som vant flest medaljer med seks gull-, fire sølv- og fem bronse.

Medaljer

Medaljevinnerne

Nordiske grener

Langrenn

Kombinert

Skihopp

Hurtigløp på skøyter

Kunstløp

Eksterne lenker
 Norges resultater i Vinter-OL 1928 hos olympedia.org

Nasjoner under Vinter-OL 1928
Norge under de olympiske leker
Sport i Norge i 1928
Torry Enghs

Torry Enghs orkester er et norsk danseband.

Gruppen ble startet på Toten i 1969. Orkesterets gjennombruddslåt var debutsingelen Hippie Hege i 1970. Denne sangen ble populær og deretter lansert i Sverige, Tyskland, England og Spania. 

Mange musikere har kommet og gått i dette orkesteret gjennom tidene. På 1980-tallet begynte Torry Enghs som et rendyrket danseband. Mot slutten av 1990-tallet var det slutt for orkesteret.

Etter en tvistesak mellom tidligere medlem Trond Eliassen og daværende vokalist og frontfigur, Ivar Georg Hansen, angående rettighet til orkesternavnet, ble det oppnådd forlik. Tvisten førte til at navnet Nye Torry Enghs ble brukt fra 2003, med besetningen Ivar Georg Hansen (vokal og keyboard), Anders Johansson (saxofon), Elling Breunig (trommer og vokal), Vidar Sundbakken (keyboard og vokal), Bjørn Svendsen (bass og vokal) og Per Arne Lunde (gitar og vokal).

Torry Enghs med grunnlegger Trond «Torry» Eliassen hadde et kort comeback som varte fra 2004 til 2007, og som resulterte i platen 100% Torry Enghs. Medlemmer her var Trond Eliassen (vokal), Tommy Øyamo (vokal), Arild Sveum (keyboards), Tom Wormfield Markeng (gitar), Bjørn Rognhaugen (trommer) og Per Arne Lihagen (bass).

Medlemmer

Torry Enghs
Siste besetning
 Tommy Øiamo – vokalist
 Per Arne Lihagen – bass
 Vilhelm Johansen – gitar, vokal
 Kjell Haugland – keyboard, vokal
 Bjørn Rognhagen – trommer, vokal
Tidligere

Nye Torry Enghs 
Vidar Sundbakken – keyboard, vokal
Ivar Georg Hansen – vokal, keyboard
Elling Breunig – trommer
Frode Hårdnes – bass, vokal
Simen Nyhus – saksofon, gitar
Ronny Skogli – gitar

Diskografi

Album
Hippie Hege, en jomfru i nød (1970)
Portrett (1972)
Karneval (1974) med Dag Spantell
Stop (1975)
Torry Enghs 76 (1976)
Jag vill inte byta med någon/En liten kvinne (1976)
Dans med meg (1977)
No. 9 (1978)
På oppfordring, (20-årsjubileum) (1988)
På oppfordring 2 (1991)
På oppfordring 3 (1994)
100% Torry Enghs (2006)

Singler
Hippie Hege/Fine Trine (1969)
Jomfru i nød/Olsen-tragedien (1970)
Hippie Heidie/Sei nie traurig (1970)
Karina/Hele livet (1970)
Det er sol i dine øyne/Roulette (1970)
Karoline Kjøs/Venter (1971)
Under sol, över hav/Jag vill inte byta med någon (1971)
Kan de da?/Sommermorgen (1971)
Pappas gamle grammofon/Ai ai ai (1973), med Dag Spantell
Du er som sendt fra himmelen/Det er dans på brygga (1974), med Dag Spantell
Exodus/Kvakk kvakk (1976)
Ingen stopper oss nå (2006)

Referanser 

Band etablert i 1969
Norske danseband
Urmuz

Urmuz (født Demetru Demetrescu- Buzău, 17. mars 1883 i Curtea de Argeș i Romania, død 23. november 1923 i București) var en rumensk avantgardeforfatter.

Som barn drømte han om å bli komponist, leste science-fiction og reisefortellinger.

På universitetet studerte han jus, og etter at han ble ferdig med studiene, arbeidet han som fredsdommer i prefekturene Argeș, Tulcea og Târgoviște.

Etter at han deltok Romanias krig i Bulgaria (1913) ble han utnevnt til rettsskriver ved Romanias Høyesterett.

Han begynte å skrive for å more søsknene sine og for å gjøre narr av de falske automatismene i tidens prosa, og ble oppdaget av Tudor Arghezi, som valgte ut hans pseudonym og i 1922 publiserte  fortellingen hans Pâlnia și Stamate («Trakten og Stamate») i tidsskriftet Cugetul românesc. Han kalte den ironisk «en roman i fire deler».

I 1923 begikk han selvmord, «uten noen spesiell grunn», som litteraturkritikeren George Călinescu skrev.

Han vant post mortem anerkjennelse i Romania, og hadde en innflytelse på mange etterfølgende rumenske forfattere, så som Eugen Ionescu. Geo Bogza utga et tidsskrift oppkalt etter ham.

Urmuz var dadaismen nær og en forgjenger for surrealismen, og ble av dikteren Stephan Roll kalt «en rumensk Jarry».

Verker 
 Algazy & Grummer
 Cotadi și Dragomir (Cotadi og Dragomir)
 Cronicari (Krønikeskrivere)
 După furtună (Etter stormen)
 Emil Gayk
 Fuchsiada
 Ismaïl și Turnavitu (Ismail og Turnavitu)
 Pâlnia și Stamate (Trakten og Stamate)
 Plecarea în străinătate (Utenlandsreisen)
 Puțină metafizică și astronomie (Litt metafysikk og astronomi)

Referanser

Videre lesning 
 Nicolae Balotă, Urmuz, Cluj, Editura Dacia, 1970; ediția a II-a, revăzută și adăugită, Timișoara, Editura Hestia, 1997
 Adrian Lăcătuș, Urmuz, Brașov, Editura Aula, 2002
 Cecilia Burtică, Urmuz avant dada (Urmuz sau originile dadaisto-suprarealiste), Craiova, Editura Didactica Nova, 2003
 Sașa Pană (red.) (1970) Urmuz. București, Minerva Forlag.

Rumenske novellister
Dada
Humorister
Personer fra Argeș
Riksvei 4 (Finland)

Riksvei 4 (Finland) (finsk: Valtatie 4) er den finske delen av europavei 75. Den går mellom Utsjok ved grensen mot Norge i nord og Helsingfors i sør. Veiens lengde er 1 295 km. Både finsk riksvei 4 og europavei 75 skiltes sammen.

Kommuner og knutepunkter

Lappland
  Utsjok  Samelandsbrua (316 m)
 Utsjok tollstasjon
 Utsjok →  Karigasniemi
 Utsjok →  Skiippagurra,Norge
 Kaamanen →  Karasjok,Norge
 Kaamanen →  Neiden,Norge
 Enare → Kittilä
 Ivalo
   Sodankylä
 Vikajärvi
 Polarsirkelen
  Rovaniemi

Keminmaa
  Kallinkangas, felles trasé til Limingo
 Keminmaa   → Torneå og Kemi

Kemi
 Lautiosaari → Rovaniemi
 Ristikangas → Elijärvi
 Haukkari (sør i Kemi tettsted)  → Ajos (havnen i Kemi)
 Taipaleenkylä → Veitsiluoto

Simo
 Simo →  Huhtala
 Onkalo → Nuupas

Norra Österbotten
Ijo
 Kuivaniemi → Hamarijoki
 Olhava → Pudasjärvi
 Ijo → Yli-Ii
 Ijo → Kestilä
 Ojakylä → Haaransilta i Limingo, parallellvei til motorveien
Ojakylä 

Uleåborg
 Haukipudas → Lamukangas
Kello  
 
 
 
 
 
 

Kempele
  → Karlö

Limingo
 
 Haaransilta → Ojakylä 
Haaransilta   Limingo 
 Pulkkila
  Kärsämäki
 Pyhäjärvi

Mellersta Finland
 Viitasaari
 Äänekoski
 Suolahti
 Jyväskylä felles trasé til Vaajakoski 
 Vaajakoski

Päijänne-Tavastland
  Heinola 
 Tähtisilta, bro ved Heinola (924 m)
 Lahtis

Nyland
  Mäntsälä
 Vanda → 
 Helsingfors-Sörnäs 
 Helsingfors

Veier i Finland
Veier i Lappland (Finland)
Transport i Norra Österbotten
Transport i Mellersta Finland
Transport i Päijänne-Tavastland
Transport i Nyland
Byggverk i Norra Österbotten
Byggverk i Mellersta Finland
Byggverk i Päijänne-Tavastland
Byggverk i Nyland
Ørland kultursenter

Ørland Kultursenter er et regionalt kultursenter på Brekstad i Ørland kommune.
Ørland Kultursenter arbeider med utviklingsplattformer for kystregionen i Sør-Trøndelag, blant annet prosjekter knyttet opp i mot Natur og Historie.
Senteret åpnet den 14. februar 2009. Det inneholder scener, kino, bibliotek, kulturskolelokaler, galleri og det nasjonale 
Hannah Ryggen-senteret.

Ørland Kultursenter er et levende senter for kunst, kultur og kunnskap. De kan tilby møterom for 2-440 personer, Store sal med 445 seter, med stor scene på ca 253 m², gode garderober, greenroom, verksted og teleskoptribune. De har kino med 135 seter i fast amfi og bibliotek med høyde under taket og dype innsikter mellom permene. Verdensrommet, Kunstens vei (med ny lyttestasjon), kulturskole med rom for utfoldelse. En rekke studio til undervisning, eget atelier, animasjonsfilmstudio, bandrom, galleri etc.

Ørland Våtmarssenter er en del av Ørland kultursenter. Senteret, som er et av 5 autoriserte nasjonale våtmerkssentre i Norge, består av en permanent utstilling og opplevelsessenter samt flere naturscener rundt i kommunen.

I Galleri Hans vises skiftende utstillinger med nasjonale og internasjonale kunstnere. Nasjonalmuseet har jevnlige utstillinger i Galleri Hans, som ligger vegg i vegg med Hannah Ryggen-senteret og som er oppkalt etter Hannah Ryggens mann, Hans Ryggen.

Eksterne lenker 
 orlandkultursenter.no
 Galleri Hans
 Ørland Våtmarkssenter

Kultur i Trøndelag
Byggverk i Ørland
Etableringer i 2009
Byggverk fullført i 2009
Amerikansk Samoas kvinnelandslag i fotball

Amerikansk Samoas kvinnelandslag i fotball representerer Amerikansk Samoa i internasjonal fotball. Landslaget debuterte i mesterskapssammenheng i Oseaniamesterskapet i 1998 med et stygt 0-21-tap for Australia. Den andre kampen i trelagsturneringen var mot Papua Ny-Guinea, og også har tapte Amerikansk Samoa klart. Siden har ikke Amerikansk Samoa deltatt i Oseaniamesterskapet. I Stillehavslekene endte Amerikansk Samoa sist etter uavgjort mot Cookøyene, og tap mot de andre motstanderne.

Eksterne lenker
 Uoffisiell hjemmeside
 Amerikansk Samoa på OFCs hjemmeside

Kvinnelandslag i fotball
Fotball på Amerikansk Samoa
Seminarium Scholasticum

Seminarium Scholasticum var en skole som skulle utdanne lærere og prester for arbeid blant samene. Skolen ble opprettet i Trondheim av Thomas von Westen i 1717. Den hadde da seks elever, deriblant to samer.

Etter at Westen døde i 1727, ble skolen nedlagt, men ble gjenåpnet i 1752, da under navnet Seminarium lapponicum Fridericianum. Seminaret eksisterte ved Trondheim katedralskole fram til den ble nedlagt igjen i 1774 under ledelse av den kjente lingvisten og språkforskeren Knud Leem.

Første ABC-bok
Seminarium lapponicum Fridericianum utga den aller første ABC-bok noen gang utgitt i Norge i 1767. Boken var på nordsamisk, og beregnet for prester som skulle ha sin prestegjerning blant samer i Nord-Norge og som tok sin utdanning ved seminaret. Boken skilte seg fra de fleste bøker i sin samtid, ved at den hadde et trykket papiromslag med dekorasjoner, mens permene var av tremateriale og ryggen av skinn. Det antas at boken ble utarbeidet av Leem og hans studenter ved seminaret, ettersom den ikke har oppgitt forfatter.

Referanser

Trondheims historie
Samisk historie
Filmåret 1944

Filmåret 1944 er en oversikt over lanserte filmer, fødte og avdøde filmpersonligheter i 1944.

Fødsler

Avdøde

Årets filmer

A - G 
 Arsenikk og gamle kniplinger
  To have and have not
 None but the lonely heart
 Brudekronen 
 Donald møter nye venner
 Fattiga riddare 
 Gaslight

H - N 
 The fighting Lady
 Hemsöborna
 Hets
 The Keys of the Kingdom
  House of Frankenstein
 The Avenger
 I storstadens djungel
 Kommer du, Elsa? 
 Double Indemnity
 Laura
 The Miracle of Morgan's Creek
 När seklet var ungt

O - U 
 Cover girl
 Rännstensungar
 Ti gutter og en gjente

V - Å 
 Meet me in St. Louis
 Villmarkens lov
 Ved skillevegen
 Örnungar
 Å ha og ikke ha

Eksterne lenker 
 
 Medietilsynet.no
Ars Technica

Ars Technica er en engelsk teknologirelatert nettsted for dataentusiaster og nettkultur. Nettstedet ble startet i 1998 og har dekket teknologinyheter og har hatt dypgående artikler og analyser samt tester av nye produkter. Navnet «Ars Technica» er en latinsk frase som betyr «(den) tekniske kunsten».

Innhold 
Ars Technicas førsteside har to hovedseksjoner: «From The News Desk» og «Featured Articles». Den første består generelt av korte artikler med lettere analyser av teknologiske og vitenskapelige nyheter. Iblant inneholder artiklene bestemte politiske kommentarer.

Den andre seksjonen, «Featured Articles», er oppdelt i to underseksjoner: «Journal.Ars» og «Articles». Hovedinnholdet av første består av korte blogg-lignende innlegg om teknologiske og vitenskapelige nyheter og rykter. Disse innlegg er kategorisert i følgende seksjoner: «Infinite Loop» (Apple), «M-Dollar» (Microsoft), «Nobel Intent» (vitenskapelig), og «Opposable Thumbs» (videospill og tekniske dingser). Utover «Journal.Ars» inneholder «Featured Articles» de artikler som innbefatter tester og guider.

Utseendet og formgivning 
 1999-2001: Svart bakgrunn med hvitt text.
 2001-2004: Svart bakgrunn med mer orange detaljer.
 2004-nåværende: Valgbare farger, fargetema og typesnitt.

Ars OpenForum 
Ars Technica inneholder også OpenForum. Et i hovedsak gratis og offentlig diskusjonsforum. Alle seksjoner i forumet refererer i sin navn til latin og romertiden. Samme tema kommer også tilbake i de titler som benyttes her. OpenForum er i hovedsak dedikert til diskusjoner om teknologi og data.

Referanser

Eksterne lenker 
 
 Ars OpenForum

Nettsteder
Askola

Askola er en kommune i landskapet Nyland i Finland. Kommunen har en befolkning på  (november 2007) og arealet er på 218 42 km², der 5,18 km² er vann. Befolkningstettheten er på 21 24 innbyggere per km². Askola grenser til kommunene Borgå, Borgnäs, Mäntsälä, Pukkila og Mörskom.

Referanser 

Kommuner i Nyland
Enontekis

Enontekis (finsk: Enontekiö; nordsamisk: Eanodat) er en kommune i landskapet Lappland i Finland. Den grenser til Storfjord, Kåfjord, Nordreisa og Kautokeino i Norge, i tillegg til Kittilä, Muonio og Enare i Finland, og til Kiruna i Sverige. Kommunesenteret er tettstedet Hetta, andre tettsteder i kommunen er Kaaresuvanto og Kilpisjärvi. En av Finlands største fosser, Pihtsusköngäs, ligger i kommunen, det samme gjør landets høyeste punkt, på Háldi. Treriksrøysa mellom Norge, Sverige og Finland utgjør kommunens og Finlands vestligste punkt på fastlandet.

Enontekis var før 1809 en del av Sverige, men ble gitt til Finland ved freden i Fredrikshamn. Dette området skapte da den finske kilen mot Norge.  

Det er to ødemarksområder i kommunen, Käsivarsi ødemarksområde og Tarvantovaara ødemarksområde.

Europavei 8 mellom Tromsø og Åbo går gjennom kommunen. Kommunen har flyplass med sesongvise ruteflygninger til Helsingfors.

I Enontekis er finsk og nordsamisk offisielle språk. I 2009 var 9,7 % av befolkningen samisktalende, men rundt dobbelt så mange regner seg som samer.

Referanser

Eksterne lenker 
 

 
Kommuner etablert i 1877
Kommuner i Lappland (Finland)
Kittilä

Kittilä (nordsamisk: Gihttel, enaresamisk: Kittâl) er en kommune i landskapet Lappland i Finland. Områdene Levi og Sirkka noen mil nord for tettstedet Kittilä er populære feriesteder for vintersport. Kommunen er en innenlandskommune som kun grenser til finske kommuner. Her ligger blant annet Kittilä lufthavn.

Nordøstover veiforbindelse til Inari, ca 190 km hvorav ca. 35 km grusvei. Veien går gjennom villmarksområder.  Veien passerer Pokka, som har europeisk kulderekord på minus 51,5 grader.

I Kittilä kommune ligger Europas største gullgruve, Agnico Kittilä.

Kjente personer fra Kittilä 

 Kalervo Palsa, artist
 Arto Paasilinna, forfatter og journalist
 Reidar Särestöniemi, artist
 Einari Junttila, artist
 Reijo Raekallio, artist

Referanser

Eksterne lenker 
 

Kommuner i Lappland (Finland)
Bobby Rahal

Robert Woodward «Bobby» Rahal (født 10. januar 1953 i Medina, Ohio) er en amerikansk racerfører og racingteameier. Rahal vant i sin karriere som fører 24 løp, deriblant Indy 500.

CART

Som fører  
Vant i 1986 hele CART-serien, der også seieren i Indy 500 inngikk.  Han vant også serien i 1987 og 1992.

Som eier  
Sammen med David Letterman eier i teamet Rahal Letterman Racing.

Formel 1 
I 1978 kjørte Rahal to løp for Wolf-teamet.

Han ble i 2000 ansatt som team manager i Jaguar Racing, men fikk sparken da han forsøkte å selge Eddie Irvine til Jordan-teamet.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, kursiv indikerer raskeste runde)

Referanser

Eksterne lenker 
 
 
 
 Rahal Letterman Racing
 Profil hos rahal.com

Formel 1-førere fra USA
Personer fra Medina County i Ohio
Fødsler i 1953
Wriedts Bryggeri

Wriedts Bryggeri ble etablert i 1856 i Drammen. Bryggeriet holdt til i Øvre Storgate 35 ved Øvre Sund. Bedriften ble i 1958 innlemmet i Aass Bryggeri ved Nedre Sund.

Industribygningene i pusset mur fra 1850-årene ligger der fremdeles – uten synlige bygningsmessige endringer, på begge sider av gaten, og danner verneområdets avsluttende fasade mot elveparken og Øvre Sund bru. Kontorbygningen er eldre, og bygget i tømmer etter brannen i 1838.

Alle tradisjonelle bryggerier i Norge ble etablert mellom 1820 og 1902, de fleste i tidsrommet 1840 -1860. Wriedts bryggeribygninger er blant landets best bevarte og fra den mest representative periode. Øvre Storgate 42 er som tapperibygning bryggeriets mest karakteristiske og værhanen med C.W. på taket viser fortsatt vei. Tapperibygnings kjeller ligger 6 meter under Øvre Storgate og var et imponerende anlegg få bryggerier i Skandinavia kunne vise maken til. Slike ølkjellere er andre steder i bruk som fest- eller møtelokaler, eller drives som restaurant.  Schoushallen er landets eldste. Under navnet Bragerhallen var Wriedts ølkjeller noen tid i bruk som restaurant etter brannen i 1970 på Grand Hotel ved Torget.  Grands legendariske kelnere serverte i Bragerhallen.

Gustav Wriedt (født 1855, død 1907), som drev bryggeiet fra 1882 til sin død, er en svært synlig person i Drammens politiske og kulturelle historie. De bevarte bryggeribygninger symboliserer derfor også hans betydningsfulle rolle i det lokalsamfunn han viste så stor respekt for. På et meget tidlig tidspunkt innførte han 8 timers arbeidsdag, han var aktivt medlem av Drammens Arbeiderforening og holdt 1. mai 1898 festtalen da foreningen tok initiativ til et demonstrasjonstog for 8 timers arbeidsdag. Gustav Wriedt var fra 1880 med  i den første Åskomité og han var i en periode medlem av bystyre og formannskap.

Kilder 
 Fortidsvern nr.1/2001 og Drammen Byleksikon 1995

Norske bryggerier
Selskaper etablert i 1836
Næringsliv i Drammen
1836 i Norge
Kolari

Kolari er en kommune i landskapet Lappland i Finland. Kommunen grenser til Pajala kommune i Sverige og til noen andre kommuner i finsk Lappland. Kommunen har finsk som eneste språk.

Kommunen ligger ved Muonio älv, som danner grensen mot Sverige. I kommunen finnes vintersportsstedet Ylläs ved fjellet Yllästunturi (718 moh).

Kolari jernbanestasjon er den nordligste stasjonen på det finske jernbanenettet, og ligger 1 067 kilometer nord for Helsingfors sentralstasjon.

Kjente personer 

 Pertti Teurajärvi, langrennsløper

Eksterne lenker 
 

Kommuner i Lappland (Finland)
Kommuner etablert i 1867
1867 i Finland
Haakon Lind

Haakon Fredrik Lind (født 11. august 1906 på Kampen i Oslo, død 28. juni 1955 i Oslo) var en norsk bokser. Han ble født og vokste opp på Kampen i Oslo. 

Lind ble med i Sportsklubben '09 som 13-åring. Han ble Oslo-mester i fjærvekt i 1925 og AIF-mester samme år. Han ble norgesmester i lettvekt i 1928 med Kongepokalen, og deltok i OL i Amsterdam i 1928. 

Lind ble proffbokser i 1929 og senere trener for Sportsklubben 1909. Han var i 1944 trener for det norske rikspolitiet i Sverige. Han fortsatte som lærer ved Statens gymnastikkskoles Militære linje i Oslo i 1945. I 1949 var han trener for Tysklandsbrigaden. Sekundant for den norske boksetroppen i Helsingfors i 1952. Han var med å stifte Torshov arbeidersamfunn.

Haakon var en aktiv forkjemper for boksesporten og skrev en rekke artikler i aviser og presse. Han bokset hundrevis av oppvisningskamper til inntekt for veldedige formål.

Referanser

Eksterne lenker 
 

Norske boksere
Deltakere for Norge under Sommer-OL 1928
Boksere under Sommer-OL 1928
Personer fra Oslo
Norgesmestere i boksing
Kongepokalvinnere i boksing
Norsk Filatelistisk Tidsskrift

Norsk Filatelistisk Tidsskrift er medlemstidsskriftet til Norsk Filatelistforbund. Det kommer ut åtte ganger i året og kom ut første gang i januar 1942.
Tidsskriftet inneholder artikler om norsk og internasjonal filateli og posthistorie, samt informasjon om forbundets og lokale klubbers virksomhet. 
Ansvarlig redaktør er Øyvind Refsnes (2014).

Redaktør
 Odvar Johs Witzøe 1942
 Harald Rising 1942-1943
 Jarle O. Stensdal 1943-1948
 Halvor Durban-Hansen 1948-1949
 Jarle O. Stensdal 1950-1952
 Arvid Skavang 1953-1954
 Jarle O. Stensdal 1954-1955
 Arnstein Berntsen 1955
 Bjørn Melbye 1956-1959
 F. C. Moldenhauer jr. og Eivind Evensen 1960-1965
 Eivind Evensen 1966-1967
 Magnus Andersen 1967-1972
 Erling Sjong 1973-1995
 Øyvind Refsnes 1995-1999
 Steinar Furunes 2000-2004
 Marius Brinch Gabrielsen 2005-2007 
 Peer-Christian Ånensen 2008-2014
 Øyvind Refsnes 2014-

Referanser

Norsk Filatelistforbund
Norske fagblader
Publikasjoner etablert i 1942